
Број: 073-10-2683/2025-08						Датум: 30. 9. 2025. године 

П Р Е Г Л Е Д
активности Службе Повереника за информације од јавног значаја
и заштиту података о личности у септембру 2025. године 

I.  Статистика предмета   

У септембру 2025. године, Служба Повереника је примила укупно 1.586 предмета и то:    

1. 1090 предмета у вези са приступом информацијама,
1. 345 предмета у вези са заштитом података о личности, 
1. 36 предмета који се односе на процесуирање прекршаја у обе области деловања Повереника,
1. 115 предмета која су се односила на обe области деловања и рад Службе Повереника.

Број решених предмета током овог месеца је укупно 1.495 (938 - приступ информацијама,  381 - заштита података, 53 - процесуирање прекршаја, 123 – хармонизација, сарадња, едукација и сертификација и извештавање у обе области деловања Повереника). 

Према расположивој евиденцији броја позива, остварено је 1.498 контаката ради пружања помоћи органима власти у погледу подношења годишњих извештаја Поверенику и регистрацијом на Портал за подношење годишњих извештаја, као и приликом регистрације у Јединствени информациони систем информатора о раду и приликом израде информатора о раду. Позиви су се односили и на пружање помоћи грађанима и руковаоцима података о личности у вези са применом Закона о заштити података о личности и предметима у раду и помоћи органима власти и грађанима у вези са остваривањем права на слободан приступ информацијама.

Решени предмети:

А. Област доступности информација од јавног значаја

· Решене су 722 жалбе, од чега су 183 жалбе изјављене на донета решења о одбијању/одбацивању захтева тражиоца информације, а остале жалбе су због непоступања органа по захтеву за приступ информацијама од јавног значаја или одбијања захтева без доношења решења, 
· дато је 16 мишљења о примени Закона о слободном приступу информацијама од јавног значаја,
· 89 захтева за информацијама је преусмерено другим органима власти уз консултацију и обавештење тражилаца информација, а које је Служба примила од других органа који не располажу траженом информацијом или од тражилаца информација, а информације се односе на  рад других органа, 
· Обрађено је 20 предмета који су се односили на спровођење мера за унапређење јавности рада органа у вези са утврђивањем статуса органа јавне власти, примедбама и сугестијама које се односе на регистрацију у Јединствени информациони систем информатора о раду, као и израду информатора о раду и регистрацију на Портал за достављање годишњих извештаја Поверенику и помоћ приликом достављања истих, као и спровођења других мера за унапређење јавности рада, 
· 79 одговора Управном суду поводом управног спора,
· Одговорено је на 7 представки,
· 1 предлог за понављање поступка је усвојен,
· Решењеа су 3 предлога за управно извршење решења Повереника, 2 су обустављена и послато је једно писмо Влади. У оквиру ових предмета донето је једно решење о извршењу, 
· 1 захтев за преиспитивање одлуке Управног суда на који је дат одговор.

Од укупно решено 722 жалбe, 522 жалбе су биле неосноване или са формалним недостацима, па су по њима донете следеће одлуке:

· 61 решење о одбијању жалби као неоснованих, 
· 418 жалби је одбијено ради заштите јавног интереса и заштите права других,
· 43 жалбе су одбачене из формалних разлога.

Преосталих 200 жалби које су биле основане, Повереник је решио на следећи начин:
 
· у 13 предмета наложено је органу власти да омогући приступ траженој информацији, па је у овим предметима донето 7 решења, док је 6 спојено приликом решавања,
· у 59 предмета поништено је решење органа власти и наложено органу власти да омогући приступ траженој информацији, па је у овим предметима донето 58 решења, док је 1 спојен приликом решавања,
· у 28 предмета наложено је поступање по захтеву, 
· у 8 предмета је поништена одлука органа власти и предмет враћен на поновни поступак, 
· 1 решење органа власти је поништено,
· у 81 предмету обустављено је даље вођење поступка јер је орган власти у међувремену, након интервенције Повереника, поступио по захтеву за приступ информацији, 
· у 10 предмета обустављено је даље вођење поступка, јер су жалиоци одустали од жалби, па је у овим предметима донето 7 решења, док је 3 спојено приликом решавања.

Б. Област заштите података о личности

1. [bookmark: _Hlk199763116]Дато je 18 мишљења у вези са заштитом података о личности и 1 претходно мишљење (чл. 55 ЗЗПЛ-а);
1. Решено је 13 притужби због повреде права, на следећи начин: 4 решења којима се налаже руковаоцима да поступе по захтеву, 3 решења којима се притужба одбија као неоснована, 5 решења којима се обуставља поступак због накнадног поступања руковаоца по захтеву и 1 решење о одбачају притужбе;
1. Окончано је 214 инспекцијских надзора над спровођењем и извршавањем Закона о заштити података о личности. У оквиру инспекцијског надзора Повереник је донео 21 корективну меру којима је изрекао 20 мерa опоменa руковаоцима и 1 меру забране обраде, 203 обавештења о предстојећем инспекцијском надзору и 20 одговора подносиоцима представки поводом којих је покренут инспекцијски надзор;
1. Одговорено је на 58 представки у вези са заштитом података о личности;
1. Обрађено је 19 евиденција о лицима за заштиту података о личности и 1 страно привредно друштво је именовало свог представника у складу са ЗЗПЛ-ом;
1. Обрађено је 5 обавештења о повреди података о личности; 
1. Обрађено је 29 контролних листи;
1. Обрађен је 21 предмет унапређење заштита и превентива;
1. Комисији за нестале бебе је у 1 случају дата сагласност док у 1 није.

В. Предмети који се односе на процесуирање прекршаја 

· издато је 25 прекршајних налога због кршења одредби ЗСПИЈЗ, у 5 случајева је утврђено да је наступила застара, у 1 да није било прекршаја и у 1 није било доказа;
· поднет је 1 захтев за покретање прекршајног поступка због кршења одредби ЗЗПЛ, док је у једном случају утврђено да није било прекршаја односно да није било кршења одредби ЗСПИЈЗ; 
· дато је 17 обавештења.

Г. Предмети који се односе на обе области деловања и рад Службе Повереника

· 22 представки које се односе на питања која нису из надлежности Повереника по којима је достављен одговор подносиоцу или/и прослеђене су надлежним органима на надлежност, уз обавештење подносиоцу, 
· поступано је по 15 захтева за информацијама од Повереника, 
· 19 захтева у вези са информацијама о предмету,
· 19 из области домаће и међународне сарадње, 
· 6 саопштења за јавност,
· 10 извештаја,
· 18 остало,
· 4 мишљења,
· 2 обуке,
· 1 захтев за накнаду трошкова поступка је одбијен, 
· 7 предмета у области европских интеграција.

[bookmark: _Hlk176770512]
II. Друге активности и догађаји 

[bookmark: _Hlk173402176]Повереник

· Дана 29. септембра 2025. године Повереник за информације од јавног значаја и заштиту података о личности свечано је обележио Међународни дан права јавности да зна, конференцијом одржаној у великој сали Привредне коморе Србије.
У уводом излагању Повереник Милан Мариновић истакао је следеће: „Брисањем члана 13 из Закона о слободном приступу информацијама од јавног значаја на врху планине ослободила се грудва која се претворила у лавину. Даље, променио се и став Управног суда о надокнади трошкова који се променио после 15 година и од тада имамо системску злоупотребу права. То отежава функционисање органа власти (око 4,000 месних заједница, 1,500 образовних институција, домова здравља и других доводећи у питање њихово функционисање).
Повереник је даље нагласио да није урађено све што је могло, а оно што треба урадити је промена закона и промена става Управног суда. Повереник апелује на Владу и Народну скупштину Републике Србије да текст измена овог закона ставе на прво следеће заседање Скупштине.
У уводном излагању говорили су и представници страних делегација г. Мануел Мунтеану, шеф за информисање, комуникацију и медије Делегације ЕУ у Србији и гђа Августа Федерстон, в.д. шефице Одељења за демократизацију Мисије ОЕБС-а у Србији, подржавајући и ове године институцију Повереника у тежњи да се ово право очува и унапреди.
Ове године Повереник је доделио признања за допринос афирмисању права јавности да зна следећим органима: у категорији републичких органа - Националној служби за запошљавање; у категорији покрајинских органа додељена је - Влади АП Војводине; у категорији органа локалне самоуправе - Општини Велико Градиште; у категорији правосудних органа - Основном суду у Мајданпеку; у категорији осталих органа власти - ОШ „Десанка Максимовић“ из Косовске Каменице; Посебно признање/захвалницу Повереник је доделио Аустријској развојној агенцији (АДА).
Повереник се захвалио и свим запосленима у Служби Повереника, који својим радом доприносе да грађани последице ове злоупотребе права не осете у толикој мери.
· Повереник Милан Мариновић и заменица Повереника Сања Унковић присуствовали су дана 26. септембра 2025. године свечаној додели сертификата полазницима прве генерације програма Студија за иновацију знања – Право заштите података о личности, који се реализује на Правном факултету у Универзитета у Београду у сарадњи са Повереником за информације од јавног значаја и заштиту података о личности.
Поред професора Правног факултета Универзитета у Београду, предавачи на овом мултидисциплинарном програму који одговара на практичне потребе грађана, јавног сектора и привреде, су Повереник Милан Мариновић, заменица Повереника Сања Унковић, као и истакнути стручњаци из праксе.
· Повереник Милан Мариновић и заменица Повереника Сања Унковић учествовали су на Седмом састанку „Иницијативе 20i7“ коју чине  органи надлежни за заштиту података о личности у државама на територији бивше Југославије, а који је овог септембра одржан у Птују, Словенија.
На овогодишњем сусрету учесници су дискутовали о актуелним проблемима заштите података о личности у региону, а конкретне теме које су обрађене односиле су се на усклађивање националних закона са оквиром ЕУ за заштиту података и њихову модернизацију, спровођење стратегија заштите података, идентификацију цурења података коришћењем савремених платформи, међусобни однос између заштите података и вештачке интелигенције, камере за биометријску идентификацију у јавним просторима, као и на изазове са којима се органи за заштиту података суочавају приликом рада са новим технологијама уз ограничене ресурсе.
Органи за заштиту података истакли су значај овакве сарадње којом се подстиче размена најбољих пракси и искустава и омогућава стварање синергије у области заштите података о личности. Интензивна сарадња је од још већег значаја у времену брзог технолошког развоја, укључујући вештачку интелигенцију, где заштита људских права може бити озбиљно угрожена уколико надлежни регулатори не пруже адекватан одговор.
На маргинама догађаја Повереник и заменица Повереника су одржали низ билатералних састанака са колегама из региона.
· Повереник Милан Мариновић је током месеца септембра 2025. године, поводом обележавања Дана права јавности да зна, гостовао у програмима већег броја електронских медија (РТС, Радио Београд, РТВ Војводина, Танјуг ТВ, Euronews), и са својим сарадницима дао низ изјава и одговара на упите штампаних и електронских медија у вези са актуелним питањима која се тичу права на приступ информацијама од јавног значаја и заштите података о личности.


Конференције/догађаји

· 4.9.2025. године представнице Повереника су учествовале на састанку са представницима Министарства финансија и Београдске берзе поводом „преласка на на грчки трговачки систем OASIS“,
· 4.9.2025. године саветница Повереника присуствовала је Септембарском сусрету у љубичастом, којим је НАЛЕД обележио годишњицу рада,
· 11-12.9.2025. помоћница генералног секретара Сектора за информационе технологије присуствовала је 11. годишњој конференцији посвећену праву дигиталних технологија „Интернет дијалог 2025“ у Привредној комори Србије,
· 19.9.2025. године представнице Повереника су учествовале на састанку са представницима Агенције за привредне регистре,
· 24.9.2025. године представник Повернеика је присуствовао обуци „Основе HTML и CSS“ у Националној академији за јавну управу,
· Дана 29.9.2025. године Повереник је свечано обележио Међународни дан права јавности да зна у Привредној комори Србије.
· 30.9.2025. саветница Повереника учествовала је у раду Kонференције на којој jе представљен II Извештаја Заштитника грађана – Националног известиоца у области трговине људима за 2024. годину.


Међународна сарадња

· Дана 12.8.2025. године Повереник гласао за председавајућег Генералне скупштине приватности (GPA),
· Дана 19.9.2025.  представница Повереника присуствовала је конференцији: Разумети кризе, оснажити отпорност: Ка последњој станици ЕУ интеграција/ Ундерстандинг Crises, Empowering Ресилиенце: Towards the Финал Статион оф ЕУ Интегратион у организацији ЦЕСИД-а,
· Дана 4.9.2025 представница Повереника је присуствовлала припремном састанаку за учешће на Варшавској конференцији у Министарству спољних послова,
· Дaна 30.9.2025. године представници Повереника одржали су састанак са представницима Мисије ОЕБС-а у Србији и Агенцијом РЕД поводом израде видеа за Кампању  о заштити података о личности која се спроводи у оквиру пројекта ОЕБС-а „Консолидовање процеса демократизације у сектору безбедности у РС“- VI фаза (2024-2027).


Европске интеграције

· Дана 8.9.2025. године Министарству за европске интеграције достављен је коментар на Нацрт записника са станка Одбора за стабилизацију и придружиање,
· Дана 23.9.2025. године предстаница Повереника је учествовала на осмом састанку Управног одбора пројекта „Инструмент за подршку јачању владавине права у Републици Србији“. На састанку су представљени резулатати о статусу напретка  за активности спроведне у периоду од јануара до септембра 2025. године.


Обуке

· 12. 9. одржана је обука о примени ЗЗПЛ за запослене у Републичкој комисији за заштиту права у поступцима јавних набавки, за 15 апослених,
· 17.9.  одржана је обука о примени ЗЗПЛ за запослене у Vizim Doctors, за 40 запослених,
· 18.9. одржана је обука о примени ЗЗПЛ за менаџере за заштиту података Факултета безбедности Универзитета у Београду, за 10 запослених,
· 19.9. одржана је обука о примени ЗЗПЛ за менаџере за заштиту података Факултета безбедности Универзитета у Београду, за 10 запослених,
· 22.9. одржана је обука о примени ЗЗПЛ за менаџере за заштиту података Факултета безбедности Универзитета у Београду, за 10 запослених,
· 23.9. одржана је обука о примени ЗЗПЛ за менаџере за заштиту података Факултета безбедности Универзитета у Београду, за 10 запослених.

[bookmark: _Hlk173402155]
Законодавне активности

· [bookmark: _Hlk202271302]Министарству рударства и енергетике дато је мишљење на Уредбу о енергентски угроженом купцу,
· Републичком заводу за статистику дато је мишљење на Нацрт закона о званичној статистици,
· Републичком заводу за статистику дато је мишљење на Нацрт Програмa званичне статистике у периоду од 2026. до 2030. године.

